Regionsudvalgets udtalelse om »forslag til Rådets direktiv om "Adgang til markedet for ground handling services i Fællesskabets lufthavne"« () (96/C 129/02)

Regionsudvalgets præsidium besluttede på mødet den 15. november 1995 på eget initiativ at afgive udtalelse om det ovennævnte emne.

Det forberedende arbejde henvistes til Underudvalg 3 »Transport og Kommunikation«, som udpegede Matthias Kurth til ordfører. Underudvalg 3 vedtog sin udtalelse den 14. december 1995.

Regionsudvalget vedtog på sin 11. plenarforsamling, mødet den 17. januar 1996, følgende udtalelse.

BETRAGTNINGER

- For at virkeliggøre det indre marked i henhold til artikel 7A i traktaten om oprettelse af Det Europæiske Fællesskab, har Fællesskabet trin for trin udviklet en fælles politik for lufttrafik.

- I henhold til artikel 59 i traktaten skal begrænsningerne for den frie etableringsret for tjenesteydelser i Fællesskabet ophæves; i henhold til artikel 61, stk. 1, i traktaten skal dette ske indenfor den fælles trafikpolitiks rammer.

- Ved siden af dispensationen i Rådets forordninger (EØF) nr. 2407/92, (EØF) nr. 2408/92 og (EØF) nr. 2409/92 har Kommissionen i meddelelsen af 1. juni 1994 om den civile luftfart i Europa på vej ind i fremtiden bekendtgjort et initiativ til realisering af adgang til markedet for ground handling services i Fællesskabets lufthavne.

- Den 13. december 1994 har Kommissionen forelagt Rådet et forslag til retningslinjer for adgang til markedet for ground handling services i Fællesskabets lufthavne. Kommissionsforslaget sigter mod at liberalisere adgangen til markedet for ground handling services i Fællesskabets lufthavne. Gennemførelsen af ground handling services er organiseret forskelligartet i medlemslandene og til dels endog indenfor medlemslandene. Med udkastet til retningslinjer skal adgangen til markedet for ground handling services virkeliggøres indenfor fælles rammer; medlemslandene skal imidlertid samtidig bevare muligheden for at tage hensyn til branchens særegenhed og den øjeblikkelige foreliggende lokale situation.

KOMMISSIONENS FORANSTALTNINGER

- For egen-»handlings« gælder de foreslåede forholdsregler for den frie adgang til markedet for alle Fællesskabets lufthavne; ved den 3. parts »handling« er en anvendelse i lufthavnene begrænset af en bestemt passagerer- eller fragttilgang (artikel 2).

- Der bliver indført principiel adskillelse af virksomhedsområder, som indeholder et regnskabsmæssigt og administrativt skel mellem »handling«-virksomheder og de øvrige virksomheder (artikel 4).

- Adgangen til bestemte kategorier af services kan begrænses, såfremt denne adgang ikke kan forenes med restriktionerne i forbindelse med sikkerheden, kapaciteten og den disponible plads. Denne begrænsning kræver imidlertid, at mindst en af koordinatorerne fra lufthavnens og det dominerende luftfartsselskabs ledelsesorgan er uafhængig (artikel 6 og 7).

- Der åbnes for den mulighed, at medlemslandene bevilger andre tilladelser i forbindelse med den frie adgang til markedet på grund af lufthavnenes plads- eller kapacitetsbegrænsninger, ved hvilke Kommissionen kan modsætte sig sådanne tilladelser (artikel 9).

- Der skal etableres et brugerudvalg (artikel 5), som skal delagtiggøres i udvælgelsen af det autoriserede administrative personale, og hvem den endelige afgørelse i de forskellige sager, som ledelsesorganet i lufthavnens ground handling services tilvejebringer (artikel 10), påhviler.

- Det Økonomiske og Sociale udvalg afgav den 13. september 1995 en udtalelse om forslaget til direktiv.

- Europa-Parlamentet vedtog på sin samling den 17. november 1995 en omfangsrig udtalelse med mange ændringsforslag.

REGIONSUDVALGETS UDTALELSE

1. Et fælles og konkurrencedygtigt marked for lufttrafik kræver, at betingelserne for indarbejdelsen og forbedringen af konkurrencen i alle områderne fremskaffes. Som en integreret bestanddel af markedet for lufttrafik hører også lufthavnene og de deraf følgende ground handling services. Kun ved principielt at prioritere konkurrencen højest, er det muligt gennem omkostningsreduceringer hos luftfartsforetagender at opnå fordele for borgerne som passagerer.

2. Den i mange medlemslande opnåede høje standard med tilvejebringelse af services i lufthavnene, og i forholdet til infrastrukturen, vil kun kunne øges, ifald medlemslandene åbnede den mulighed for dem, der står for lufthavnsdriften, at være mere aktive, samt at åbne adgangen til den enkelte regions marked. Denne udvidede aktivitet af lufthavnsdriften i områderne services og infrastruktur må ikke blive skadet i sin helhed ved en liberalisering af ground handling services.

3. Lufthavne er kernen i alle regionernes økonomiske udvikling. Rent arbejdsmarkedspolitisk udgør lufthavnene en væsentlig funktion ved at stille et tilfredsstillende antal arbejdspladser til disposition i regionen. Med een arbejdsplads i lufthavnen skaffes eller sikres ofte to arbejdspladser i forbindelse hermed. Denne for den regionale udvikling betydende opgave for lufthavne må ikke bringes i fare på grund af for yderliggående liberalisme og en dermed forbunden knusning af de gennemprøvede strukturer i lufthavnsområdet.

I overensstemmelse med Europa-Parlamentets beslutning og Det Økonomiske og Sociale Udvalgs udtalelse skal et rimeligt niveau for de sociale standarder sikres for arbejdstagere i de selskaber, der står for ground handling services.

4. Ved en aktivering af bedriften i mange kategorier af ground handling services bidrager lufthavnsvirksomhederne til den nødvendige finansiering af omkostninger til moderniseringen og udvidelsen af infrastrukturen. Det er ikke forsvarligt at overføre finansieringen af infrastrukturen via en liberalisering af ground handling services til medlemslandene eller de regionale områdeforsamlinger.

5. Til flytrafikmarkedets produktivitet hører en statslig forvaltning, som begrænser sig til varetagelsen af hovedopgaver af offentlig interesse. Nye bureaukratiske procedurer til oprettelse og overvågning af en ny markedsbestemmelse skal undgås. Beslutninger skal hér træffes indenfor en europæisk rammeregulering, hvor det største kendskab til enkelthederne i den lokale situation er tilstede, hvorved den vedtagne overenskomst får første prioritet. Kommissionens beføjelser skal ved anvendelse af subsidiaritetsprincippet begrænse sig til overvågnings- og kontrolvirksomhed.

6. Liberaliseringen af ground handling services skal ske varsomt og gradvist, forskelligt efter lufthavnenes størrelse og med koncentration om virkningen.

7. Konklusioner

De ovennævnte grundsætninger resulterer i følgende konkrete ændringsforslag til kommissionsforslaget:

- Retningslinjens gyldighedsområde skal gælde for lufthavne i Fællesskabets territorium, som står til disposition for den erhvervsmæssige flytrafik og årligt skal kunne notere mindst 1 million flypassagerer eller 25 000 tons fragt. Artiklerne 4, 5, 6, 10, 11 og 12 skal kun gælde for lufthavne, som årligt skal notere mindst 4,5 millioner flypassagerer eller 150 000 tons fragt (artikel 2).

- Der bør oprettes et funktionsdygtigt brugerudvalg, som også regionernes repræsentanter skal lytte til. Brugerudvalget skal overtage de rådgivende og understøttende funktioner (artikel 5).

- Det skal stadig overlades til medlemslandene, om de vil begrænse antallet af tjenesteydelser indenfor bestemte ground handling services, såvel for 3. parts som for egne »handlings« (artikel 6 og 7).

- Ved fristillingsafgørelser i henhold til artikel 9 skal beslutninger træffes af medlemslandene. En kontrolmulighed og en rettelse af de nationale beslutninger bør så kun indrømmes Kommissionen, når det ikke drejer sig om totalt koordinerede lufthavne i forordning (EØF) nr. 95/93 om de fælles regler for anvisninger om tidsnicher i Fællesskabets lufthavne. Medlemslandene bør sørge for at holde den mulighed åben, ikke ved siden af tredjeparts »handlings« også at tillade egne »handlings«.

- Til benyttelse af den almindelige lufthavnsinfrastruktur gennem serviceyderne og brugerne, som selv vil foretage »handlings«, skal de, der driver lufthavnen, kunne hæve en rimelig betaling (infrastruktursalg) og et vederlag (koncessionssalg) for varetagelsen af en skabt erhvervschance.

- For at træffe de fornødne foranstaltninger til sikring af den frie udøvelse af tredjeparts og egne »handlings«, er en overgangstid på 3 år nødvendig for retningslinjens ikrafttræden (artikel 6, 7 og 14).

- Ved siden af liberaliseringen af ground handling services skal såvel sikkerhedsstandarderne som de sociale standarder straks harmoniseres. Et rimeligt harmoniseringsniveau for socialstandarderne er med henblik på garantien for en høj sikkerhedsstandard i den europæiske flytrafik uomgængelig.

Bruxelles, den 17. januar 1996.

Jacques BLANC

Formand for Regionsudvalget

() EFT nr. C 142 af 8. 6. 1995, s. 7.